title: Direttiva tal-Kummissjoni 2009/124/KE tal- 25 ta’ Settembru 2009 li temenda l-Anness I tad-Direttiva 2002/32/KE tal-Parlament Ewropew u tal-Kunsill dwar il-livelli massimi tal-arseniku, it-teobromina, id- Datura sp., ir- Ricinus communis L ., il- Croton tiglium L . u l- Abrus precatorius L . (Test b’relevanza għaż-ŻEE)

text:
                  26.9.2009

                  MT

                  Il-Ġurnal Uffiċjali tal-Unjoni Ewropea

                  L 254/100

            DIRETTIVA TAL-KUMMISSJONI 2009/124/KE
      tal-25 ta’ Settembru 2009
      li temenda l-Anness I tad-Direttiva 2002/32/KE tal-Parlament Ewropew u tal-Kunsill dwar il-livelli massimi tal-arseniku, it-teobromina, id-Datura sp., ir-Ricinus communis L., il-Croton tiglium L. u l-Abrus precatorius L.
      (Test b’relevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 2002/32/KE tal-Parlament Ewropew u tal-Kunsill tas-7 ta’ Mejju 2002 dwar sustanzi mhux mixtieqa fl-għalf tal-annimali (1), u b’mod partikolari l-Artikolu 8(1) tagħha,
      Billi:

                  (1)

                  Id-Direttiva 2002/32/KE tistipola li l-użu ta’ prodotti li huma intenzjonati għall-għalf għall-annimali li fihom livelli ta’ sustanzi mhux mixtieqa li jaqbżu l-livelli massimi stipulati fl-Anness I ta’ dik id-Direttiva huwa pprojbit.

                  (2)

                  Fir-rigward ta’ prodotti tal-għalf li jkunu ġejjin mill-ipproċessar tal-ħut jew minn annimali oħrajn tal-baħar, informazzjoni reċenti mwassla minn awtoritajiet kompetenti tal-Istati Membri dwar il-preżenza tat-total ta’ arseniku (is-somma ta’ arseniku organiku u inorganiku) tindika li hemm il-ħtieġa li jiżdiedu l-livelli massimi tat-total ta’ arseniku. Prodotti sekondarji mill-industrija tal-iffilittjar tal-ħut huma materja prima importanti għall-produzzjoni tal-għalf tal-ħut u taż-żejt tal-ħut għall-użu fl-għalf imħallat, partikolarment l-għalf tal-ħut.

                  (3)

                  Iż-żieda fil-livelli massimi tat-total ta’ arseniku fil-prodotti tal-għalf li jkunu ġejjin mill-ipproċessar tal-ħut u ta’ annimali oħrajn tal-baħar u fil-prodotti tal-għalf għall-ħut ma timplika ebda bidla fil-livelli massimi ta’ arseniku inorganiku. Minħabba li l-effetti potenzjali mhux mixtieqa tal-arseniku fuq saħħet l-annimali u saħħet il-bniedem huma stabbiliti mill-frazzjoni inorganika f’għalf jew fi prodotti tal-ikel partikolari, u minħabba li t-taħlitiet tal-arseniku organiku jimmanifestaw potenzjal tossiku tabilħaqq baxx (2), il-livelli miżjuda tat-total ta’ arseniku ma jaffettwawx il-ħarsien tas-saħħa tal-annimali u dik pubblika.

                  (4)

                  Fl-Anness I tad-Direttiva 2002/32/KE, l-arseniku jirreferi għat-total ta’ arseniku għall-fini li jiġu stabbiliti l-livelli massimi minħabba li ma jeżisti ebda metodu ta’ rutina standard għall-analiżi tal-arsemiku inorganiku. Iżda għall-każijiet fejn l-awtoritajiet kompetenti jitolbu analiżi tal-kontenut tal-arseniku organiku, dak l-Anness jistabbilixxi livell massimu ta’ arseniku inorganiku.

                  (5)

                  Minħabba li f’xi każijiet il-metodu ta’ estrazzjoni għandu influwenza sinifikanti fuq ir-riżultat analitiku tat-total ta’ arseniku, huwa f’loku li tiġi speċifikata proċedura ta’ estrazzjoni għal referenza sabiex tintuża f’verifiki uffiċjali.

                  (6)

                  L-informazzjoni mwassla mill-awtoritajiet kompetenti u minn organizzazzjonijiet tal-partijiet interessati tindika livelli sinifikanti ta’ arseniku fl-addittivi li jappartjenu għall-grupp funzjonali ta’ taħlitiet ta’ elementi ta’ traċċa, awtorizzati bl-applikazzjoni tar-Regolament (KE) Nru 1831/2003 tal-Parlament Ewropew u tal-Kunsill (3). Huwa f’loku li jiġu stabbiliti l-livelli massimi ta’ arseniku f’dawn l-addittivi biex titħares is-saħħa tal-annimali u dik pubblika.

                  (7)

                  Fir-rigward tat-teobromina, fl-opinjoni tagħha tal-10 ta’ Ġunju 2008 (4) l-Awtorità Ewropea dwar is-Sigurtà fl-Ikel (l-EFSA) ikkonkludiet li jista’ jagħti l-każ li l-livelli massimi ta’ teobromina kif stabbiliti fil-preżent mhumiex iħarsu għal kollox lil xi wħud mill-ispeċi tal-annimali. L-Awtorità ġibdet l-attenzjoni dwar il-possibbiltà ta’ effetti mhux mixtieqa fuq il-ħnieżer, il-klieb u ż-żwiemel, u dwar il-produzzjoni tal-ħalib fil-baqar tal-ħlib. Għaldaqstant huwa f’loku li jiġu stabbiliti livelli massimi aktar baxxi.

                  (8)

                  Fir-rigward tal-alcaloids fid-Datura sp., fl-opinjoni tagħha tad-9 ta’ April 2008 (5) l-EFSA kkonkludiet li, minħabba li l-alcaloids tropani huma preżenti fid-Datura sp. kollha, ikun f’loku li fl-interess tal-ħarsien ta’ saħħet l-annimali, speċjalment fil-każ tal-ħnieżer, jiġu estiżi l-livelli massimi tad-Datura stramonium L., kif stipulat fl-Anness I tad-Direttiva 2002/32/KE, għad-Datura sp kollha.

                  (9)

                  Fir-rigward tar-ricin (mir-Ricinus communis L.), fl-opinjoni tagħha tal-10 ta’ Ġunju 2008 (6) l-EFSA kkonkludiet li, minħabba l-effetti tossiċi simili tat-tossiċi mir-Ricinus communis L. (ricin), il-Croton tiglium L. (crotin) u l-Abrus precatorius L. (abrin), huwa f’loku li għar-Ricinus communis L. jiġu applikati l-livelli massimi kif stipulat fl-Anness I tad-Direttiva 2002/32/KE, anki għall-Croton tiglium L. u l-Abrus precatorius L., separatament jew inkella flimkien.

                  (10)

                  Id-Direttiva 2002/32/KE għandha għalhekk tiġi emendata kif meħtieġ.

                  (11)

                  Il-miżuri stipulati f’din id-Direttiva huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali u la l-Parlament Ewropew u lanqas il-Kunsill ma opponiehom,

            ADOTTAT DIN ID-DIRETTIVA:
      Artikolu 1
      L-Anness I tad-Direttiva 2002/32/KE huwa emendat kif stipulat fl-Anness ta’ din id-Direttiva.
      Artikolu 2
      L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa biex ikunu konformi ma’ din id-Direttiva sa mhux aktar tard mill-1 ta’ Lulju 2010. Għandhom jikkomunikaw minnufih lill-Kummissjoni t-test ta’ dawn id-dispożizzjonijiet u t-tabella ta’ korrelazzjoni bejn dawn id-dispożizzjonijiet u din id-Direttiva.
      Meta l-Istati Membri jadottaw dawn id-dispożizzjonijiet, dawn għandhom ikollhom referenza għal din id-Direttiva jew għandhom ikunu akkumpanjati b’referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir din ir-referenza.
      Artikolu 3
      Din id-Direttiva għandha tidħol fis-seħħ fl-għoxrin jum wara l-pubblikazzjoni tagħha f’Il-Ġurnal Uffiċjali tal-Unjoni Ewropea.
      Artikolu 4
      Din id-Direttiva hija indirizzata lill-Istati Membri.

         Magħmul fi Brussell, il-25 ta’ Settembru 2009.

               Għall-Kummissjoni

            Androulla VASSILIOU

               Membru tal-Kummissjoni

         (1)  ĠU L 140, 30.5.2002, p. 10.

         (2)  L-Opinjoni Xjentifika tal-Bord dwar l-Aġenti ta’ Kontaminazzjoni fil-Katina Alimentari tal-Awtorità Ewropea dwar is-Sigurtà tal-Ikel (l-EFSA) fuq talba tal-Kummissjoni Ewropea, b’rabta mal-arseniku bħala sustanza mhux mixtieqa fl-għalf tal-annimali, The EFSA Journal (2005) 180, 1-35.

         (3)  ĠU L 268, 18.10.2003, p. 29.

         (4)  L-Opinjoni Xjentifika tal-Bord dwar l-Aġenti ta’ Kontaminazzjoni fil-Katina Alimentari fuq talba tal-Kummissjoni Ewropea dwar ir-riċin (mir-Ricinus communis) bħala sustanzi mhux mixtieqa fl-għalf tal-annimali. The EFSA Journal (2008) 725, 1-66.

         (5)  L-Opinjoni Xjentifika tal-Bord dwar l-Aġenti ta’ Kontaminazzjoni fil-Katina Alimentari fuq talba tal-Kummissjoni Ewropea relatata mal-alcaloids (mid-Datura sp.) bħala sustanzi mhux mixtieqa fl-għalf tal-annimali. The EFSA Journal (2008) 691, 1-55.

         (6)  L-Opinjoni Xjentifika tal-Bord dwar l-Aġenti ta’ Kontaminazzjoni fil-Katina Alimentari fuq talba tal-Kummissjoni Ewropea dwar ir-riċin (mir-Ricinus communis) bħala sustanzi mhux mixtieqa fl-għalf tal-annimali. The EFSA Journal (2008) 726, 1-38.

         ANNESS
         L-Anness I għad-Direttiva 2002/32/KE huwa emendat kif ġej:

                     (1)

                     Ir-Ringiela 1, Arseniku, tinbidel b’li ġej:

                                 Sustanzi mhux mixtieqa

                                 Prodotti intenzjonati għall-għalf għall-bhejjem

                                 Kontenut massimu f’mg/kg (ppm) li huwa relattiv għal oġġett tal-għalf b’kontenut ta’ umdità ta’ 12 %

                                 (1)

                                 (2)

                                 (3)

                                             “(1)

                                             Arseniku (*)
                                                 (**)

                                 Materjali tal-għalf bl-eċċezzjoni ta’:

                                 2

                                             —

                                             l-għalf magħmul mill-ħaxix, minn xnien imnixxef u minn silla mnixxfa, u polpa mnixxfa tal-pitravi u polpa mnixxfa tal-ġulepp magħqud tal-pitravi

                                 4

                                             —

                                             iż-żejt li joħroġ mill-qalba tal-palma

                                 4  (***)

                                             —

                                             il-fosfati u l-algi kalkarji tal-baħar

                                 10

                                             —

                                             il-karbonat tal-kalċju

                                 15

                                             —

                                             l-ossidu tal-manjeżju

                                 20

                                             —

                                             il-prodotti tal-għalf li jkunu ġejjin mill-ipproċċessar tal-ħut jew ta’ annimali oħrajn tal-baħar, inkluż il-ħut

                                 25  (***)

                                             —

                                             l-għalf mill-alka tal-baħar u materjali tal-għalf li jkunu ġejjin mill-alka tal-baħar

                                 40  (***)

                                 Il-partikuli tal-ħadid użati bħala traċċatur fl-għalf.

                                 50

                                 Addittivi li jagħmlu parti mill-grupp funzjonali ta’ taħlitiet tal-elementi ta’ traċċa, ħlief:

                                 30

                                             —

                                             il-pentaidrat tas-sulfat tar-ramm u l-karbonat tar-ramm

                                 50

                                             —

                                             l-ossidu taż-żingu, l-ossidu tal-manganiż u l-ossidu tar-ramm.

                                 100

                                 Prodotti tal-għalf kompluti, ħlief:

                                 2

                                             —

                                             il-prodotti tal-għalf kompluti għall-ħut u prodotti tal-għalf kompluti għall-annimali tal-pil.

                                 10  (***)

                                 Prodotti tal-għalf komplementari, ħlief:

                                 4

                                             —

                                             il-prodotti tal-għalf minerali.

                                 12

                     (2)

                     Ir-Ringiela 10, Teobromina, tinbidel b’li ġej:

                                 Sustanzi mhux mixtieqa

                                 Prodotti intenzjonati għall-għalf għall-bhejjem

                                 Kontenut massimu f’mg/kg (ppm) li huwa relattiv għal prodott tal-għalf b’kontenut ta’ umdità ta’ 12 %

                                 (1)

                                 (2)

                                 (3)

                                             “(10)

                                             teobromina

                                 Prodotti tal-għalf kompluti, ħlief:

                                 300

                                             —

                                             il-prodotti tal-għalf tal-annimali kompluti għall-ħnieżer

                                 200

                                             —

                                             il-prodotti tal-għalf kompluti għall-klieb, fniek, żwiemel u l-annimali bil-pil.

                                 50 ”

                     (3)

                     Ir-Ringiela 14, Żerriegħa tal-ħaxix ħażin u frott mhux mitħun u mhux mgħaffeġ li fihom l-alcaloids, il-glucosides jew sustanzi tossiċi oħra, qed tinbidel b’dan li ġej:

                                 Sustanzi mhux mixtieqa

                                 Prodotti intenzjonati għall-għalf għall-bhejjem

                                 Kontenut massimu f’mg/kg (ppm) li huwa relattiv għal prodott tal-għalf b’kontenut ta’ umdità ta’ 12 %

                                 (1)

                                 (2)

                                 (3)

                                             “(14)

                                             Żerriegħa tal-ħaxix ħażin u frott mhux mitħun u mhux mgħaffeġ li fih l-alcaloids, il-glucosides jew sustanzi tossiċi oħra, separatament jew inkella flimkien, inkluża d-Datura sp.

                                 Il-prodotti tal-għalf kollha tal-annimali

                                 3 000
                                 1 000 ”

                     (4)

                     Ir-Ringiela 15, Il-pjanta ta’ żejt ir-riġnu – Ricinus communis L., tinbidel b’li ġej:

                                 Sustanzi mhux mixtieqa

                                 Prodotti intenzjonati għall-għalf għall-bhejjem

                                 Kontenut massimu f’mg/kg (ppm) li huwa relattiv għal prodott tal-għalf b’kontenut ta’ umdità ta’ 12 %

                                 (1)

                                 (2)

                                 (3)

                                             “(15)

                                             Iż-żerriegħa u l-ħlief mir-Ricinus communis L., il-Croton tiglium L. u l-Abrus precatorius L. kif ukoll id-derivattivi pproċessati tagħhom (****), separatament jew inkella flimkien.

                                 Il-prodotti tal-għalf tal-annimali kollha

                                 10

                     (5)

                     Ir-Ringiela 34, Krotonu – Croton tiglium L, titħassar.

            (*)  Il-livelli massimi jirreferu għat-total ta’ arseniku.

            (**)  Il-livelli massimi jirreferu għad-determinazzjoni analitika tal-arseniku, fejn l-estrazzjoni ssir fl-aċidu nitriku (5 % w/w) għal 30 minuta f’temperatura tbaqbaq. Proċeduri ta’ estrazzjoni ekwivalenti jistgħu jiġu applikati fil-każijiet fejn jintwera li l-proċedura ta’ estrazzjoni użata tagħti l-istess effiċjenza ta’ estrazzjoni.

            (***)  Fuq talba tal-awtoritajiet kompetenti, l-operatur responsabbli jrid iwettaq analiżi biex juri li l-kontenut tal-arseniku inorganiku huwa anqas minn 2 ppm. Din l-analiżi hija partikolarment importanti għall-ispeċi tal-alka tal-baħar Hizikia fusiforme”.

            (****)  Kemm-il darba wieħed ikun jista’ jiddetermina dan permezz tal-mikroskopija analitika.”


title: Id-Direttiva tal-Kunsill 93/109/KE tas-6 ta' Diċembru 1993 dwar arranġamenti dettaljati sabiex jiġi eżerċitat id-dritt għall-vot u għall-kandidatura fl-elezzjonijiet għal-Parlament Ewropew għaċ-ċittadini ta' l-Unjoni li joqgħodu fi Stat Membru li tiegħu ma jkunux ċittadini

text:
Avviż Legali Importanti

|

31993L0109

Official Journal L 329 , 30/12/1993 P. 0034 - 0038 Finnish special edition: Chapter 1 Volume 3 P. 0076  Swedish special edition: Chapter 1 Volume 3 P. 0076

		Id-direttiva tal-kunsill 93/109/KEtas-6 ta' Diċembru 1993 dwar arranġamenti dettaljati sabiex jiġi eżerċitat id-dritt għall-vot u għall-kandidatura fl-elezzjonijiet għal-Parlament Ewropew għaċ-ċittadini ta' l-Unjoni li joqgħodu fi Stat Membru li tiegħu ma jkunux ċittadiniIL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi il-Komunità Ewropea, u b'mod partikolari l-Artikolu 8b (2) tiegħu,Wara li kkunsidra l-proposta mill-Kummissjoni,Wara li kkunsidra l-opinjoni tal-Parlament Ewropew [1];Billi t-Trattat dwar l-Unjoni Ewropea jirrappreżenta stadju ġdid fil-proċess tal-ħolqien ta' unjoni dejjem eqreb fost il-popli ta' l-Ewropa;Billi wieħed mid-dmirijiet li għandha huwa li torganizza, b'mod li juri konsistenza u solidarjetà, ir-relazzjonijiet bejn il-popli ta' l-Istati Membri; billi l-għanijiet fundamentali tagħha jinkludu t-tisħiħ tal-protezzjoni tad-drittijiet u l-interessi taċ-ċittadini ta' l-Istati Membri tagħha permezz ta' l-introduzzjoni ta' ċittadinanza ta' l-Unjoni;Billi għal dan il-għan it-Titolu II tat-Trattat dwar l-Unjoni Ewropea, li jemenda t-Trattat li jistabbilixxi il-Komunità Ekonomika Ewropea, bil-ħsieb li jistabbilixxi l-Komunità Ewropea, jintroduċi ċittadinanza ta' l-Unjoni għaċ-ċittadini kollha ta' l-Istati Membri u jikkonferixxi fuq dawn iċ-ċittadini numru ta' drittijiet fuq dan is-sies;Billi d-dritt għall-vot u għall-kandidatura fl-elezzjonijiet tal-Parlament Ewropew fl-Istat Membru tar-residenza, pprovdut fl-Artikolu 8b (2) tat-Trattat li jistabbilixxi l-Komunità Ewropea, huwa eżempju fejn ikun qed jiġi applikat il-prinċipju tan-nuqqas ta' diskriminazzjoni bejn iċ-ċittadini u dawk li m'humiex u r-riżultat tad-dritt tal-moviment u r-residenza libera miġbura fl-Artikolu 8a ta' dan it-Trattat;Billi l-Artikolu 8b (2) tat-Trattat KE huwa biss dwar il-possibbilità li jiġi eżerċitat id-dritt għall-vot u għall-kandidatura fl-elezzjonijiet għall-Parlament Ewropew, mingħajr preġudizzju għall-Artikolu 138(3) tat-Trattat KE, li jipprovdi għat-twaqqif ta' proċedura uniformi fl-Istati Membri kollha għal dawn l-elezzjonijiet;Billi essenzjalment ifittex li jabolixxi l-ħtieġa tan-nazzjonalità li bħalissa teżisti fil-biċċa l-kbira ta' l-Istati Membri sabiex jiġu eżerċitati dawn id-drittijiet;Billi l-applikazzjoni ta' l-Artikolu 8b (2) tat-Trattat KE ma tissupponix konformità tas-sistemi elettorali ta' l-Istati Membri;Billi, barra minn hekk, sabiex jitqies il-prinċipju tal-proporzjonalità preskritt fil-tielet paragrafu ta' l- l-Artikolu 3b tat-Trattat KE, il-kontenut tal-leġislazzjoni Komunitarja f'din l-isfera ma jistax jespandi iktar minn dak li huwa meħtieġ sabiex jinkiseb l-għan ta' l-Artikolu 8b (2) tat-Trattat KE;Billi l-għan ta' l-Artikolu 8b (2) tat-Trattat KE huwa li jassigura li ċ-ċittadini kollha ta' l-Unjoni, sew jekk huma ċittadini ta' Stat Membru fejn joqgħodu jew le, jistgħu jeżerċitaw f'dan l-Istat id-dritt tagħhom tal-vot u l-kandidatura fl-elezzjonijiet għall-Parlament Ewropew bl-istess kondizzjonijiet;Billi l-kondizzjonijiet li japplikaw għall-persuni li m'humiex ċittadini, inklużi dawk dwar il-perjodu taż-żmien u l-prova tar-residenza, għandhom għaldaqstant ikunu l-istess li japplikaw għaċ-ċittadini ta' l-Istat Membru kkonċernat, fejn jeżistu;Billi l-Artikolu 8b (2) tat-Trattat KE jipprovdi d-dritt għall-vot u għall-kandidatura għall-elezzjonijiet tal-Parlament Ewropew fl-Istati Membri tar-residenza, mingħajr, madankollu, ma jneħħilhonx id-dritt għall-vot u għall-kandidatura fl-Istat Membru li tiegħu huna ċittadini; billi l-libertà taċ-ċittadini ta' l-Unjoni li jagħżlu f'liema Stat Membru iridu jipparteċipaw fl-elezzjonijiet Ewropej għandha tiġi rispettata, filwaqt li tingħata attenzjoni biex jiġi assigurat illi din il-libertà ma tiġix abbużata minn individwi li jivvotaw jew li joħorġu għall-elezzjoni f'iktar minn pajjiż wieħed;Billi kull deroga mir-regoli ġenerali ta' din id-Direttiva trid tiġi mħarsa skond l-Artikolu 8b (2) tat-Trattat KE minn problemi speċifiċi għal xi Stat Membru; billi kull deroga trid, min-natura tagħha, tkun suġġetta għar- reviżjoni;Billi dawn il-problemi speċifiċi jistgħu jinħolqu fi Stat Membru li fih il-proporzjon taċ-ċittadini ta' l-Unjoni f'età tal-vot, li joqgħodu hemm imma m'humiex ċittadini, ikun'l fuq sewwa mill-medja; billi d-derogi jiġu mħarsa fejn dawn iċ-ċittadini jammontaw għal iktar minn 20 % ta' l-elettorat kollu; billi dawn id-derogi iridu jkunu msejsa fuq il-kriterju tal-perjodu taż-żmien tar-residenza;Billi ċ-ċittadinanza ta' l-Unjoni hija maħsuba sabiex tgħin liċ-ċittadini ta' l-Unjoni jintegraw ruħhom aħjar fil-pajjiż li jilqagħhom u li f'dan il-kuntest, hija skond l-intenzjonijiet ta' l-awturi tat-Trattat li tiġi evitata xi polarizzazzjoni bejn il-listi tal-kandidati nazzjonali u dawk li m'humiex;Billi dan ir-riskju ta' polarizazzjoni jirrigwarda b'mod partikolari lil Stat Membru li fih il-proporzjon taċ-ċittadini ta' l-Unjoni li m'humiex ċittadini f'età tal-vot jaqbeż l-20 % tan-numru totali taċ-ċittadini ta' l-Unjoni f'età tal-vot li joqgħodu hemm u għalhekk, huwa importanti li dan l-Istat Membru jista' jippreskrivi, skond l-Artikolu 8b tat-Trattat, dispożizzjonijiet speċifiċi dwar il-kompożizzjoni tal-lista tal-kandidati;Billi għandu jitqies il-fatt illi f'ċerti Stati Membri r-residenti li huma ċittadini ta' Stati Membri oħra għandhom id-dritt li jivvutaw fl-elezzjonijiet tal-Parlament nazzjonali u konsegwentement ċerti dispożizzjonijiet ta' din id-Direttiva jistgħu jitħallew barra f'dawn l-Istati Membri,ADOTTA DIN ID-DIRETTIVA:IL-KAPITOLU IDISPOŻIZZJONIJIET ĠENERALIArtikolu 11. Din id-Direttiva tipprovdi l-arranġamenti dettaljati li bihom iċ-ċittadini ta' l-Unjoni li joqgħodu fi Stat Membru li tiegħu m'humiex ċittadini jistgħu jeżerċitaw id-dritt tagħhom għall-vot u għall-Kandidatura fl-elezzjonijiet għall-Parlament Ewropew.2. F'din id-Direttiva xejn m'għandu jaffettwa d-dispożizzjonijiet ta' kull Stat Membru dwar id-dritt għall-vot u l-kandidatura taċ-ċittadini tiegħu li joqgħodu barra mit-territorju elettorali (tiegħu).Artikolu 2Għall-għanijiet ta' din id-Direttiva;1. "elezzjonijiet għall-Parlament Ewropew" tfisser elezzjonijiet b'suffraġju universali dirett għall-Parlament Ewropew tar-rappreżentati skond l-Att ta' l-20 ta' Settembru 1976 [2];2. "territorju elettorali" ifisser it-territorju ta' Stat Membru li fih, skond l-Att imsemmi hawn fuq u, fi ħdan din l-istruttura, skond il-liġi elettorali ta' dan l-Istat Membru, l-membri tal-Parlament Ewropew jiġu eletti min-nies ta' dan l-Istat Membru;3. "Stat Membru tar-residenza" ifisser Stat Membru li fih joqgħod iċ-ċittadin ta' l-Unjoni iżda li ma jkunx ċittadin tiegħu;4. "Stat Membru taċ-ċittadinanza" ifisser Stat Membru li tiegħu ċittadin ta' l-Unjoni huwa ċittadin;5. "Votant komunitarju" ifisser ċittadin ta' l-Unjoni li għandu dritt jivvota f'elezzjonijiet għall-Parlament Ewropew fl-Istat Membru li joqgħod fih skond din id-Direttiva;6. "Ċittadin Komunitarju bi dritt li joħroġ bħala kandidat" ifisser ċittadin ta' l-Unjoni li għandu d-dritt li joħroġ bħala kandidat f'elezzjonijiet għall- Parlament Ewropew fl-Istat Membru li joqgħod fih skond din id-Direttiva;7. "lista elettorali" tfisser ir-reġistru uffiċjali tal-votanti kollha li għandhom dritt jivvotaw fil-kostitwenza jew il-lokalità msemmija, miġbura u aġġornata mill-awtorità kompetenti skond il-liġi elettorali ta' l-Istat Membru tar-residenza, jew ir-reġistru tal-popolazzjoni, jekk dan jindika l-eliġibilità għall-vot;8. "data tar-riferenza" tfisser il-jum jew il-jiem li fihom iċ-ċittadini ta' l-Unjoni jridu jissodisfaw il-ħtiġijiet għall-votazzjoni jew biex wieħed joħroġ bħala kandidat f'dan l-Istat, skond il-liġi ta' l-Istat Membru tar-residenza;9. "dikjarazzjoni formali" tfisser dikjarazzjoni mill-persuna kkonċernata; ineżattezzi jqiegħdu lil din il-persuna f'riskju ta' pieni skond il-liġi nazzjonali applikabbli.Artikolu 3Kull persuna li, fid-data tar-riferenza:(a) hija ċittadin ta' l-Unjoni skond it-tifsira tat-tieni subparagrafu ta' l-Artikolu 8(1) tat-Trattat;(b) m'hijiex ċittadin ta' l-Istat Membru tar-residenza imma tissodisfa l-istess kondizzjonijiet f'dak li hu dritt għall-vot u biex wieħed joħroġ bħala kandidat kif titlob il-liġi ta' dan l-Istat miċ-ċittadini tiegħu,għandu jkollha d-dritt li tivvota u li toħroġ bħala kandidat fl-elezzjonijiet għall-Parlament Ewropew fl-Istat Membru tar-residenza minbarra f'każ li tiġi mċaħħda m inn dawn id-drittijiet skond l-Artikoli 6 u 7.Billi biex joħorġu bħala kandidati ċ-ċittadini ta' l-Istat Membru tar-residenza jridu jkunu ilhom ċittadini għal ċertu perjodu minimu ta' żmien, iċ-ċittadini ta' l-Unjoni għandhom jitqiesu li jissodisfaw din il-kondizzjoni meta jkun ilhom ċittadini ta' l-Istat Membru għall-istess perjodu ta' żmien.Artikolu 41. Il-votanti tal-Komunità jistgħu jeżerċitaw id-dritt tagħhom għall-vot jew fl-Istat Membru tar-residenza jew fl-Istat Membru li tiegħu huma ċittadini. L-ebda persuna ma tista' tivvota iktar minn darba fl-istess elezzjoni.2. L-ebda persuna ma tista' toħroġ bħala kandidat f'iktar minn Stat Membru wieħed fl-istess elezzjoni.Artikolu 5Jekk, sabiex jivvotaw jew biex joħorġu bħala kandidati, iċ-ċittadini ta' l-Istat Membru tar-residenza jkunu qattgħu ċertu perjodu minimu taż-żmien bħala residenti fit-territorju elettorali ta' dan l-Istat, il-votanti u ċ-ċittadini tal-Komunità li għandhom dritt li joħorġu bħala kandidati għandhom jitqiesu li ssodisfaw din il-kondizzjoni fejn ikunu għixu għal perjodu ekwivalenti ta' żmien fi Stati Membri oħra. Din id-dispożizzjoni tapplika mingħajr preġudizzju għal xi kondizzjonijiet speċifiċi fuq it-tul tar-residenza f'xi kostitwenza jew lokalità partikolari.Artikolu 61. Kull ċittadin ta' l-Unjoni li joqgħod fi Stat Membru li tiegħu m'huwiex ċittadin jew li, bil-liġi ta' l-Istat Membru tar-residenza jew il-liġi ta' l-Istat Membru taċ-ċittadinanza, b'deċiżjoni individwali tal-liġi kriminali jew tal-liġi ċivili, iċċaħħadlu d-dritt għall-vot jew biex joħroġ bħala kandidat, dan m'għandux jitħalla jeżerċita dan id-dritt fl-Istat Membru tar-residenza fl-elezzjonijiet għall-Parlament Ewropew.2. L-applikazzjoni ta' ċittadin ta' l-Unjoni biex joħroġ bħala kandidat fl-elezzjonijiet għall-Parlament Ewropew fl-Istat Membru tar-residenza titqies bħala inammissibbli jekk dan iċ-ċittadin ma jipprovdix l-attestazzjoni mitluba fl-Artikolu 10(2).Artikolu 71. L-Istat Membru tar-residenza jista' jagħmel stħarriġ fuq iċ-ċittadini ta' l-Unjoni li wrew ix-xewqa li jeżerċitaw id-dritt tagħhom għall-vot f'dan l-Istat Membru jekk dan id-dritt kienx itteħdilhom fl-Istat Membru taċ-ċittadinanza minħabba xi deċiżjoni individwali tal-liġi ċivili jew tal-liġi kriminali.2. Għall-għanijiet tal-paragrafu 1 ta' dan l-Artikolu, l-Istat Membru tar-residenza jista' jgħarraf lill-Istat Membru taċ-ċittadinanza bid-dikjarazzjoni pprovduta fl-Artikolu 9(2). Għal dan il-għan, l-Istat Membru taċ-ċittadinanza għandu jgħaddi t-tagħrif meħtieġ li normalment ikollu fil-ħin u l-mod xieraq; dan it-tagħrif għandu jinkludi biss id-dettalji li huma strettament meħtieġa sabiex jiġi implimentat dan l-Artikolu u li jistgħu jintużaw biss għal dan il-għan. Jekk it-tagħrif ipprovvdut jinvalida l-kontenut tad-dikjarazzjoni, l-Istat Membru tar-residenza jieħu l-passi xierqa biex iwaqqaf il-persuna kkonċernata milli tivvota.3. L-Istat Membru taċ-ċittadinanza jista'jgħaddi lill-Istat Membru tar-residenza kull tagħrif meħtieġ biex jiġi implimentat dan l-Artikolu fil-ħin u l-mod xieraq.Artikolu 81. Il-votant tal-Komunità jeżerċita d-dritt tiegħu għall-vot fl-Istat Membru tar-residenza jekk juri x-xewqa tiegħu li jagħmel dan.2. Jekk il-vot huwa obbligatorju fl-Istat Membru tar-residenza, il-votanti tal-Komunità li wrew ix-xewqa li jivvotaw huma obbligati li jagħmlu dan.IL-KAPITOLU IIL-EŻERĊIZZJU TAD-DRITT GĦALL-VOT U D-DRITT LI WIEĦED JOĦROĠ BĦALA KANDIDATArtikolu 91. L-Istati Membri għandhom jieħdu l-passi meħtieġa biex jagħtu d-dritt lill-votant tal-Komunità li wera x-xewqa li jovvota jew joħroġ bħala kandidat billi jpoġġuh fuq il-lista elettorali fiż-żmien li hemm bżonn qabel il-jum tal-votazzjoni.2. Votant tal-Komunità għandu jippreżenta l-istess dokumenti bħall-votant li huwa ċittadin biex ismu jiddaħħal fil-lista elettorali. Għandu wkoll jippreżenta dikjarazzjoni formali biex jistqarr:(a) in-nazzjonalità u l-indirizz tiegħu fit-territorju elettorali ta' l-Istat Membru tar-residenza;(b) fejn japplika, il-lokalità jew il-kostitwenza fl-Istat Membru taċ-ċittadinanza fejn ismu tniżżel l-aħħar fuq lista elettorali, u(ċ) li huwa jeżerċita d-dritt tiegħu għall-vot fl-Istat Membru tar-residenza biss.3. L-Istat Membru tar-residenza jista' wkoll jitlob votant tal-Komunità li:(a) jistqarr fid-dikjarazzjoni tiegħu, skond il-paragrafu 2, li ma ċċaħħadlux id-dritt għall-vot fl-Istat Membru taċ-ċittadinanza;(b) jippreżenta dokument validu ta' l-identità, u(ċ) jindika d-data minn kemm ilhu joqgħod f'dan l-Istat Membru jew fi Stat Membru ieħor.4. Il-votanti tal-Komunità jibqgħu mniżżla fil-lista elettorali bl-istess kondizzjonijiet tal-votanti li huma ċittadini sakemm jitolbu huma li jitneħħew jew sakemm jitneħħielhom id-dritt awtomatikament għax ma jibqgħux jissodisfaw il-ħteġijiet għad-dritt għall-vot.Artikolu 101. Ċittadin tal-Komunità għandu jippreżenta l-istess dokumenti meħtieġa bħal kandidat li huwa ċittadin meta jagħti l-applikazzjoni tiegħu biex joħroġ bħala kandidat. Għandu wkoll jipproduċi dikjarazzjoni formali li tiddikjara:(a) in-nazzjonalità u l-indirizz tiegħu fit-territorju elettorali ta' l-Istat Membru tar-residenza;(b) li mhux se joħroġ bħala kandidat għall-elezzjoni tal-Parlament Ewropew f'xi Stat Membru ieħor; u(ċ) fejn japplika, il-lokalità jew il-kostitwenza fl-Istat Membru taċ-ċittadinanza fejn ismu tniżżel l-aħħar fuq lista elettorali.2. Meta jagħti l-applikazzjoni tiegħu biex joħroġ bħala kandidat, ċittadin tal-Komunità għandu ukoll jippreżenta attestazzjoni mill-awtoritajiet amministrattivi kompetenti ta' l-Istat Membru taċ-ċittadinanza li jiċċertifika li ma ċċaħħadlux id-dritt li joħroġ bħala kandidat f'dan l-Istat Membru jew li dawn l-awtoritajiet ma jafu bl-ebda skwalifika.3. L-Istat Membru tar-residenza jista' jitlob ukoll liċ-ċittadin tal-Komunità li għandu d-dritt li joħroġ bħala kandidat biex jippreżenta dokument validu ta' l-identità. L-Istat Membru tar-residenza jista' jitolbu wkoll biex jindika d-data minn mindu ilhu ċittadin ta' Stat Membru.Artikolu 111. L-Istat Membru tar-residenza għandu jgħarraf lill-persuna kkonċernata bl-azzjoni li ttieħdet fuq l-applikazjoni tagħha biex titniżżel fil-lista elettorali, jew bid-deċiżjoni fuq l-ammissibbilità ta' l-applikazazjoni tagħha biex toħroġ bħala kandidat.2. Jekk persuna tiġi mċaħħda milli titniżżel fil-lista elettorali jew jekk l-applikazzjoni tagħha biex toħroġ bħala kandidat tiġi rrifjutata, il-persuna kkonċernata għandha d-dritt għall-rimedji legali skond ir-regoli tal-liġi li l-Istat Membru tar-residenza jippreskrivi liċ-ċittadini tiegħu li għandhom d-dritt għall-vot u biex joħorġu bħala kandidati.Artikolu 12L-Istat Membru tar-residenza għandu jgħarraf lill-votanti tal-Komunità u liċ-ċittadini tal-Komunità li għandhom dritt joħorġu bħala kandidati bil-kondizzjonijiet u l-arranġamenti dettaljati ta' kif jeżerċitaw id-dritt għall-vot u li joħorġu bħala kandidati fl-elezzjonijiet f'dan l-Istat minn qabel u b'mod xieraq.Artikolu 13L-Istati Membri għandhom jgħaddu t-tagħrif meħtieġ lil xulxin għall-implimentazzjoni ta' l-Artikolu 4. Għal dan il-għan, skond il-bażi tad-dikjarazzjoni formali msemmija fl-Artikoli 9 u 10, l-Istat Membru tar-residenza għandu jgħati lill-Istat Membru taċ-ċittadinanza informazzjoni dwar iċ-ċittadini ta' dan l-Istat Membru mniżżla fuq il-listi elettorali jew li ħarġu bħala kandidati fl-Istat Membru tar-residenza, qabel biżżejjed id-data tal-votazzjoni. Skond il-liġi nazzjonali thiegħu, l-Istat Membru taċ-ċittadinanza għandu jieħu l-passi xierqa biex jassigura li ċ-ċittadini tiegħu ma jivvotawx iktar minn darba jew u ma joħorġux bħala kandidati f'iktar minn Stat Membru wieħed.IL-KAPITOLU IIIDEROGI U DISPOŻIZZJONIJIET TRANSITORJIArtikolu 141. Fl-1 ta' Jannar 1993, jekk il-proporzjon taċ-ċittadini ta' l-Unjoni, li għandhom l-età tal-vot, li joqgħodu f'xi Stat Membru imma m'humiex ċittadini tiegħu, jaqbeż l-20 % tan-numru totali taċ-ċittadini ta' l-Unjoni li joqgħodu f'dan l-Istat Membru u li għandhom l-età tal-vot, b'deroga mill-Artikoli 3, 9 u 10, dan l-Istat Membru jista':(a) jirrestrinġi lil dawk il-votanti tal-Komunità li ilhom joqgħodu f'dan l-Istat Membru għal perjodu minimu ta' żmien, li ma jistax jaqbeż il-ħames snin, mid-dritt għall-vot;(b) jirrestrinġi lil dawk iċ-ċittadini tal-Komunità li għandhom id-dritt li joħorġu bħala kandidati fl-Istat Membru fejn ilhom joqgħodu għal perjodu minimu taż-żmien, li ma jistax jaqbeż l-10 snin, minn dan id-dritt.Dawn id-dispożizzjonijiet huma mingħajr preġudizzju għall-passi xierqa li dan l-Istat Membru jista' jieħu rigward il-kompożizzjoni tal-listi tal-kandidati u li huma maħsuba b'mod partikolari biex iħajru l-integrazzjoni taċ-ċittadini mhux nazzjonali fl-Unjoni.Madankollu, il-votanti tal-Komunità u ċ-ċittadini tal-Komunità li għandhom id-dritt joħorġu bħala kandidati imma li minħabba l-fatt li jkunu marru joqgħodu barra mill-Istat Membru taċ-ċittadinanza, jew minħabba t-tul taż-żmien ta' din ir-residenza, ma jkollhomx id-dritt għall-vot jew li joħorġu bħala kandidati f'dan l-Istat Membru taċ-ċittadinanza ma għandhomx jiġu soġġetti għall-kondizzjonijiet dwar it-tul taż-żmien tar-residenza msemmija hawn fuq.2. Fejn, mill-1 ta' Frar 1994, il-liġijiet ta' Stat Membru jippreskrivu li ċ-ċittadini ta' Stat Membru ieħor li joqgħodu fih ikollhom id-dritt li jivvotaw għall-Parlament nazzjonali ta' dan l-Istat u, għal dan il-għan, jistgħu jitniżżlu fil-lista elettorali ta' dan l-Istat bl-istess kondizzjonijiet eżatti bħal dawk tal-votanti nazzjonali, l-ewwel Stat Membru msemmi, b'deroga minn din id-Direttiva, jista' jonqos milli japplika l-Artikoli 6 sa 13 fejn jidħlu dawn iċ-ċittadini.3. Sal-31 ta' Diċembru 1997 u minn dik id-data 18-il xahar qabel kull elezzjoni għall-Parlament Ewropew, il-Kummissjoni għandha tgħaddi rapport lill-Parlament Ewropew u lill-Kunsill fejn tikkontrolla li d-deroga mogħtija lill-Istati Membri kkonċernati skond l-Artikolu 8b (2) tat-Trattat KE jkunx għad hemm bżonnha u tipproponi xi aġġustamenti meħtieġa.L-Istati Membri li jinvokaw id-derogi skond il-paragrafu 1 għandhom jagħtu t-tagħrif ta' sfond kollu meħtieġ lill-Kummissjoni.Artikolu 15Għar-raba' elezzjonijiet diretti għall-Parlament Ewropew, għandhom japplikaw id-dispożizzjonijiet speċjali li ġejjin:(a) iċ-ċittadini ta' l-Unjoni li, fil-15 ta' Frar 1994, diġà għandhom id-dritt li jivvotaw fl-Istat Membru tar-residenza u li isimhom jidher fuq il-lista elettorali fl-Istat Membru tar-residenza m'għandhomx jiġu soġġetti għall-formalitajiet preskrittifl-Artikolu 9;(b) l-Istati Membri fejn il-listi elettorali ikunu diġà ġew finalizzati qabel il-15 ta' Frar 1994 għandhom jieħdu l-passi meħtieġa biex jagħtu l-possibbiltà lill-votanti tal-Komunità li jixtiequ jeżerċitaw id-dritt tagħhom għall-vot f'dawn l-Istati Membri jniżżlu isimhom fil-lista elettorali minn qabel il-jum tal-votazzjoni;(ċ) l-Istati Membri li ma jimlewx listi elettorali speċifiċi imma jindikaw l-eliġġibbilità għall-vot fir-reġistru tal-popolazzjoni, u fejn il-vot mhux obbligatorju, jistgħu japplikaw ukoll din is-sistema għall-votanti tal-Komunità li jidhru fuq dan ir-reġistru u li, wara li jiġu nfurmati individwalment dwar id-drittijiet tagħhom, ma jkunux urew ix-xewqa li jeżerċitaw id-dritt tagħhom tal-vot fl-Istat Membru taċ-ċittadinanza. Id-dokument li juri l-intenzjoni ta' dawn il-votanti li jivvotaw fl-Istat Membru tar-residenza għandu jintbagħat lill-Istat Membru taċ-ċittadinanza;(d) l-Istati Membri fejn il-proċedura interna għan-nomina tal-kandidati għall-partiti u għall-gruppi politiċi hija rregolata bil-liġi jistgħu jipprovdu li dawn il-proċeduri, li, skond din il-liġi, bdew qabel l-1 ta' Frar 1994, u d-deċiżjonijiet meħuda f'dan il-qafas għandhom jibqgħu validi.IL-KAPITOLU IVDISPOŻIZZJONIJIET FINALIArtikolu 16Il-Kummissjoni għandha tagħti rapport lill-Parlament Ewropew u lill-Kunsill sal-31 ta' Diċembru 1995 dwar l-applikazzjoni ta' din id-Direttiva għall-elezzjonijiet tal-Parlament Ewropew ta' Ġunju 1994. Skond il-bażi ta' dan ir-rapport, il-Kunsill, f'aġir unanimu fuq il-proposta tal-Kummissjoni u wara li jikkonsulta mal-Parlament Ewropew, jista' jadotta dispożizzjonijiet li jemendaw din id-Direttiva.Artikolu 17L-Istati Membri għandhom jadottaw il-liġijiet, ir-regolamenti u d-dispożizzjoijiet amministrattivi meħtieġa biex jikkonformaw ma' din id-Direttiva mhux iktar tard mill-1 ta' Frar 1994. L-Istati Membri għandhom jgħarrfu lill-Kummissjoni b'dan minnufih.Meta l-Istati Membri jadottaw dawn il-miżuri, dawn għandu jkollhom riferenza għal din id-Direttiva, jew għandhom jiġu b'din ir-riferenza mal-waqt tal-pubblikazzjoni uffiċjali tagħhom. Il-metodi kif tintagħmel din ir-riferenza għandhom jiġu pprovduti mill-Istati Membri.Artikolu 18Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali tal-Komunitajiet Ewropej.Artikolu 19Din id-Direttiva hija ndirizzata lill-Istati Membri.Magħmula fi Brussel, fis-6 ta' Diċembru 1993.Għall-KunsillIl-PresidentW. Claes[1] ĠU C 329, tas-6.12.1993.[2] ĠU L 278, tat-8.10.1976, p. 5.--------------------------------------------------


title: Direttiva tal-Kummissjoni 2011/58/UE tal- 10 ta’ Mejju 2011 li temenda d-Direttiva tal-Kunsill 91/414/KEE għat-tiġdid tal-inklużjoni tal-karbendażim bħala sustanza attiva  Test b’relevanza għaż-ŻEE

text:
               11.5.2011

               MT

               Il-Ġurnal Uffiċjali tal-Unjoni Ewropea

               L 122/71

         DIRETTIVA TAL-KUMMISSJONI 2011/58/UE
   tal-10 ta’ Mejju 2011
   li temenda d-Direttiva tal-Kunsill 91/414/KEE għat-tiġdid tal-inklużjoni tal-karbendażim bħala sustanza attiva
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (1), u b'mod partikolari l-Artikolu 6(1) tagħha,
   Billi:

               (1)

               L-inklużjoni tal-karbendażim fl-Anness I tad-Direttiva 91/414/KEE tiskadi fit-13 ta’ Ġunju 2011.

               (2)

               Fuq talba, l-inklużjoni ta’ sustanza attiva tista' tiġġedded għal perjodu ta’ mhux iktar minn għaxar snin. Fis-6 ta’ Awwissu 2007, il-Kummissjoni rċeviet din it-talba mingħand l-applikant fir-rigward tat-tiġdid tal-inklużjoni għal din is-sustanza.

               (3)

               Fl-10 ta’ Jannar 2008, l-applikant ressaq id-dejta lill-Ġermanja, l-Istat Membru relatur, b'appoġġ tar-rikjesta tiegħu għat-tiġdid tal-inklużjoni tal-karbendażim.

               (4)

               L-Istat Membru relatur ħejja abbozz ta’ rapport għar-rivalutazzjoni, li l-applikant għamel il-kummenti tiegħu dwaru fit-13 ta’ Mejju 2009, u wara li dan ġie ffinalizzat ġie ppreżentat lill-applikant u lill-Kummissjoni fl-24 ta’ Lulju 2009. Flimkien mal-valutazzjoni tas-sustanza, dak ir-rapport jinkludi lista tal-istudji li l-Istat Membru relatur ibbaża l-valutazzjoni tiegħu fuqhom.

               (5)

               Il-Kummissjoni kkomunikat l-abbozz tar-rapport tar-rivalutazzjoni lill-Awtorità Ewropea dwar is-Sigurtà fl-Ikel (minn hawn 'il-quddiem: “l-Awtorità”) u lill-Istati Membri fit-28 ta’ Lulju 2009 għall-kummenti.

               (6)

               Fuq talba tal-Kummissjoni, l-abbozz tar-rapport ta’ rivalutazzjoni ġie rrevedut b'mod inter pares mill-Istati Membri u mill-Awtorità u l-applikant għamel il-kummenti tiegħu dwaru fl-14 ta’ Diċembru 2009. L-Awtorità ppreżentat il-konklużjoni tagħha dwar ir-reviżjoni inter pares tal-valutazzjoni tar-riskju tal-karbendażim (2) lill-Kummissjoni fit-30 ta’ April 2010. Wara li l-applikant ingħata l-possibbilità li jikkummenta u wara li tqiesu l-kummenti tiegħu li ngħataw fil-31 ta’ Mejju 2010, l-abbozz tar-rapport ta’ rivalutazzjoni u l-konklużjoni mill-Awtorità ġew irreveduti mill-Istati Membri u l-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ffinalizzati fit-23 ta’ Novembru 2010 fil-format ta’ rapport ta’ reviżjoni mill-Kummissjoni dwar il-karbendażim.

               (7)

               Mid-diversi investigazzjonijiet li saru ħareġ li l-prodotti għall-protezzjoni tal-pjanti li fihom il-karbendażim jistgħu jkunu mistennija li jkomplu jissodisfaw ir-rekwiżiti stabbiliti fl-Artikolu 5(1)(a) u (b) tad-Direttiva 91/414/KEE, b'mod partikolari fir-rigward tal-użi li ġew investigati u speċifikati fir-rapport ta’ reviżjoni tal-Kummissjoni. Għaldaqstant huwa xieraq li tiġġedded l-inklużjoni tal-karbendażim fl-Anness I tad-Direttiva 91/414/KEE, biex jiġi żgurat li l-prodotti għall-protezzjoni tal-pjanti li jkun fihom din is-sustanza attiva jistgħu jkomplu jiġu awtorizzati meta jkunu konformi ma’ dik id-Direttiva. Barra mill-użi appoġġjati fl-ewwel inklużjoni, fid-dokument tiegħu ta’ tiġdid l-applikant jappoġġja l-użu fuq il-pitravi tal-għalf. Meta titqies id-dejta addizzjonali mressqa mill-applikant, l-użu fuq il-pitravi tal-għalf għandu jiżdied mal-lista tal-użi li jistgħu jiġu awtorizzati.

               (8)

               L-Artikolu 5(4) tad-Direttiva 91/414/KEE jistipula li l-inklużjoni ta’ sustanza fl-Anness I tista' tiġi suġġetta għal xi restrizzjonijiet. Sabiex jista' jiġi rifless b'mod korrett il-livell għoli ta’ protezzjoni ta’ saħħet il-bniedem u tal-annimali u tal-ambjent mixtieq fl-Unjoni, huwa meħtieġ li jiġu llimitati l-użi tal-karbendażim lil dawk li proprju jkunu ġew ivvalutati u li jkunu tqiesu li jikkonformaw mal-kundizzjonijiet tal-Artikolu 5(1) tad-Direttiva 91/414/KEE. Dan jimplika li l-użi li mhumiex parti mil-lista ta’ użi stabbiliti fl-Anness I ma’ dik id-Direttiva ma jistgħux jiġu awtorizzati sakemm l-ewwel ma jiġux miżjuda ma’ dik il-lista. Huwa xieraq li jiġu ffissati limiti massimi għall-preżenza ta’ żewġ impuritajiet rilevanti 2-amino-3-idroksifenażin (AHP) u 2,3-dijaminofenażin (DAP) fil-karbendażim immanifatturat kummerċjalment.

               (9)

               Bla ħsara għall-konklużjonijiet imsemmija fil-premessa 8, huwa xieraq li jinkiseb iktar tagħrif dwar ċerti punti speċifiċi. L-Artikolu 6(1) tad-Direttiva 91/414/KE jistipula li l-inklużjoni ta’ sustanza fl-Anness I tista' tiġi suġġetta għal kundizzjonijiet. Għalhekk, huwa xieraq li jinħtieġ li l-applikant iressaq iktar informazzjoni fir-rigward tad-degradazzjoni erobika fil-ħamrija, ir-riskju fit-tul għall-għasafar u r-rilevanza ta’ impurità terza, għal raġunijiet ta’ kunfidenzjalità imsemmija bħala AEF037197. Barra minn hekk, l-applikant għandu jintalab li jeżamina l-istudji inklużi fil-lista tal-abbozz tar-rapport ta’ rivalutazzjoni tas-16 ta’ Lulju 2009 (Volum 1, Livell 4, “Iktar informazzjoni”, pp. 155 – 157).

               (10)

               Diversi Stati Membri esprimew tħassib dwar il-profil ta’ perikolu ta’ din is-sustanza. Kien hemm tħassib simili fi żmien l-ewwel inklużjoni. Id-dokumentazzjoni ta’ tiġdid hija parzjalment ibbażata fuq id-dejta ta’ tossiċità użata waqt il-valutazzjoni tad-dokument imressaq għall-inklużjoni inizjali ta’ din is-sustanza. L-inklużjoni oriġinali kienet limitata għall-perjodu ta’ tliet snin (3). Għandu jitqies ukoll il-fehim progressiv tal-ħtieġa li jkun żgurat livell għoli ta’ protezzjoni ta’ saħħet il-bniedem u tal-annimali u tal-ambjent sostenibbli. Għalhekk, huwa xieraq li jiġi llimitat il-perjodu ta’ tiġdid għal tliet snin u nofs.

               (11)

               L-istess bħalma huwa l-każ għas-sustanzi kollha inklużi fl-Anness I tad-Direttiva 91/414/KEE, l-istatus tal-karbendażim jista' jiġi rivedut skont l-Artikolu 5(5) ta’ dik id-Direttiva fid-dawl ta’ kwalunkwe tagħrif ġdid li jsir disponibbli, bħal pereżempju l-evalwazzjoni tagħha li għaddejja bħalissa fil-qafas tad-Direttiva 98/8/KE tal-Parlament Ewropew u tal-Kunsill tas-16 ta’ Frar 1998 dwar it-tqegħid fis-suq tal-prodotti bijoċidali (4) kif ukoll abbażi tal-letteratura xjentifika rilevanti.

               (12)

               Għandu jitħalla jgħaddi perjodu raġjonevoli ta’ żmien qabel ma tiġi mġedda l-inklużjoni ta’ sustanza attiva fl-Anness I tad-Direttiva 91/414/KEE biex jippermetti lill-Istati Membri u lill-partijiet interessati li jħejju ruħhom biex jikkonformaw mar-rekwiżiti l-ġodda li jirriżultaw mit-tiġdid.

               (13)

               Bla ħsara għall-obbligi ddefiniti mid-Direttiva 91/414/KEE bħala konsegwenza tat-tiġdid tal-inklużjoni ta’ sustanza attiva fl-Anness I tagħha, l-Istati Membri għandhom jingħataw perjodu ta’ sitt xhur wara t-tiġdid biex jirrevedu l-awtorizzazzjonijiet ta’ prodotti għall-protezzjoni tal-pjanti li fihom il-karbendażim sabiex jiżguraw li r-rekwiżiti stipulati fid-Direttiva 91/414/KEE, u b'mod partikolari fl-Artikolu 13 tagħha, u l-kundizzjonijiet rilevanti stipulati fl-Anness I ta’ dik id-Direttiva, ikomplu jiġu ssodisfatti. Kif xieraq, l-Istati Membri għandhom iġeddu, u fejn xieraq b'modifiki, jew jirrifjutaw li jġeddu l-awtorizzazzjonijiet. Permezz ta’ deroga minn dik l-iskadenza, għandu jiġi pprovdut perjodu itwal għas-sottomissjoni u għall-valutazzjoni tal-aġġornament tal-falj komplut tal-Anness III għal kull prodott għall-protezzjoni tal-pjanti għal kull użu intenzjonat skont il-prinċipji uniformi stipulati fid-Direttiva 91/414/KEE.

               (14)

               Għalhekk huwa xieraq li d-Direttiva 91/414/KEE tiġi emendata skont dan.

               (15)

               Il-Kumitat Permanenti dwar il-Katina Alimentari u s-Saħħa tal-Annimali ma tax opinjoni fil-limitu taż-żmien stabbilit mill-President tiegħu u għaldaqstant il-Kummissjoni ressqet proposta lill-Kunsill fir-rigward ta’ dawn il-miżuri. Peress li, mal-iskadenza tal-perjodu stipulat fit-tieni sottoparagrafu tal-Artikolu 19(2) tad-Direttiva 91/414/KEE, il-Kunsill la kien adotta l-miżuri proposti u lanqas ma indika li hu kontrihom, dawn għandhom ikunu adottati mill-Kummissjoni,

         ADOTTAT DIN ID-DIRETTIVA:
   Artikolu 1
   L-Anness I tad-Direttiva 91/414/KEE huwa emendat skont l-Anness ta’ din id-Direttiva.
   Artikolu 2
   Sa mhux aktar tard mit-30 ta’ Novembru 2011 l-Istati Membri għandhom jadottaw u jippubblikaw il-liġijiet, ir-regolamenti u d-dispożizzjonijiet amministrattivi meħtieġa biex jikkonformaw ma’ din id-Direttiva. Huma għandhom jikkomunikaw minnufih lill-Kummissjoni t-test ta’ dawn id-dispożizzjonijiet, kif ukoll tabella ta’ korrelazzjoni bejn dawn id-dispożizzjonijiet u din id-Direttiva.
   Huma għandhom japplikaw dawn id-dispożizzjonijiet mill-1 ta’ Diċembru 2011.
   Meta l-Istati Membri jadottaw dawn id-dispożizzjonijiet, dawn għandhom jinkludu referenza għal din id-Direttiva jew ikunu akkumpanjati minn din ir-referenza fil-mument tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din it-tip ta’ referenza.
   Artikolu 3
   1.   L-Istati Membri, fejn meħtieġ, u fi qbil mad-Direttiva 91/414/KEE, għandhom jemendaw jew jirtiraw l-awtorizzazzjonijiet eżistenti għal prodotti għall-protezzjoni tal-pjanti li fihom il-karbendażim bħala sustanza attiva sal-1 ta’ Diċembru 2011.
   Sa dik id-data huma għandhom b'mod partikolari jivverifikaw li jintlaħqu l-kundizzjonijiet fl-Anness I ta’ dik id-Direttiva li jikkonċernaw il-karbendażim, minbarra dawk identifikati fil-parti B tal-annotazzjoni li tikkonċerna dik is-sustanza attiva, u li d-detentur tal-awtorizzazzjoni jkollu f'idejh fajl li jissodisfa r-rekwiżiti tal-Anness II ta’ dik id-Direttiva skont il-kundizzjonijiet tal-Artikolu 13 ta’ dik id-Direttiva, jew ikollu aċċess għalih.
   2.   B’deroga mill-paragrafu 1, għal kull prodott awtorizzat għall-protezzjoni tal-pjanti li fih il-karbendażim bħala l-unika sustanza attiva jew inkella bħala waħda minn bosta sustanzi attivi li jkunu kollha elenkati fl-Anness I tad-Direttiva 91/414/KEE sa mhux aktar tard mill-1 ta’ Lulju 2011, l-Istati Membri għandhom, fejn ikun meħtieġ, jivvalutaw mill-ġdid il-prodotti biex iqisu l-iżviluppi li jkunu saru fl-għarfien xjentifiku u tekniku u skont il-prinċipji uniformi stipulati fl-Anness VI tad-Direttiva 91/414/KEE, fuq il-bażi ta’ fajl li jissodisfa r-rekwiżiti tal-Anness III ta’ dik id-Direttiva u billi titqies il-parti B tal-annotazzjoni fl-Anness I ta’ dik id-Direttiva li tikkonċerna l-karbendażim. Abbażi ta’ din il-valutazzjoni, għandhom jiddeterminaw jekk il-prodott għadux jissodisfa l-kondizzjonijiet stipulati fl-Artikolu 4(1)(b), (c), (d) u (e) tad-Direttiva 91/414/KEE. Wara dik id-determinazzjoni, l-Istati Membri għandhom jemendaw jew jirtiraw l-awtorizzazzjoni sal-1 ta’ Diċembru 2013.
   Artikolu 4
   Din id-Direttiva għandha tidħol fis-seħħ fl-1 ta’ Ġunju 2011.
   Artikolu 5
   Din id-Direttiva hija indirizzata lill-Istati Membri.

      Magħmul fi Brussell, l-10 ta’ Mejju 2011.

            Għall-Kummissjoni

            Il-President

         José Manuel BARROSO

      (1)  ĠU L 230, 19.8.1991, p. 1.

      (2)  L-Awtorità Ewropea dwar is-Sigurtà fl-Ikel; Il-konklużjoni dwar ir-reviżjoni inter pares tal-valutazzjoni tar-riskju tal-pestiċida tas-sustanza attiva karbendażim il-Ġurnal tal-EFSA 2010. 8(5):1598.

      (3)  Id-Direttiva tal-Kummissjoni 2006/135/KE tal-11 ta’ Diċembru 2006 li temenda d-Direttiva tal-Kunsill 91/414/KEE għall-inklużjoni tal-karbendażim bħala sustanza attiva (ĠU L 349, 12.12.2006, p. 37).

      (4)  ĠU L 123, 24.4.1998, p. 1.

      ANNESS
      Fl-Anness I tad-Direttiva 91/414/KEE, ir-ringiela Nru 149 hi sostitwita b’dan li ġej:

                     Nru

                     Isem Komuni, Numri ta’ Identifikazzjoni

                     Isem tal-IUPAC

                     Purità (1)

                     Dħul fis-seħħ

                     Skadenza tal-inklużjoni

                     Dispożizzjonijiet speċifiċi

                     “149

                     Karbendażim
                     CAS Nru 10605-21-7
                     CIPAC No 263

                     Benżimidażol-2-ilkarbamat tal-metil

                     ≥ 980 g/kg
                     Impuritajiet rilevanti

                                 2-amino-3-idrossifenażin (AHP): 0.0005 g/kg

                                 2,3-dijaminofenażin (DAP): mhux iktar minn 0,003 g/kg

                     fl-1 ta’ Ġunju 2011.

                     fit-30 ta’ Novembru 2014.

                     PARTI A
                     Jistgħu jiġu awtorizzati biss l-użi bħala funġiċida fuq l-uċuħ tar-raba’ li ġejjin:

                                 —

                                 ċereali

                                 —

                                 żerriegħa tar-rapa

                                 —

                                 iz-zokkor u l-pitravi tal-għalf

                                 —

                                 il-qamħirrum

                           f’rati li ma jaqbżux

                                 —

                                 0,25 kg sustanza attiva għal kull ettaru għal kull applikazzjoni għaċ-ċereali u ż-żerriegħa tar-rapa;

                                 —

                                 0,075 kg sustanza attiva għal kull ettaru għal kull applikazzjoni għaz-zokkor u l-pitravi tal-għalf

                                 —

                                 0,1 kg sustanza attiva għal kull ettaru għal kull applikazzjoni għall-qamħirrum.

                           L-użi li ġejjin ma għandhomx ikunu awtorizzati:

                                 —

                                 applikazzjoni mill-arja;

                                 —

                                 applikazzjonijiet minn fuq id-dahar jew bl-idejn, sew jekk minn utenti dilettanti jew inkella professjonali;

                                 —

                                 il-ġardinaġġ,

                           L-Istati Membri għandhom jiżguraw li jiġu applikati l-miżuri kollha xierqa għall-mitigazzjoni tar-riskji. Għandha tingħata attenzjoni partikolari għall-protezzjoni ta’:

                                 —

                                 l-organiżmi akkwatiċi. Għandhom jiġu applikati miżuri ta’ mitigazzjoni biex titnaqqas l-espożizzjoni tal-ilmijiet tal-wiċċ. Dan għandu jinkludi li tinżamm distanza bejn iż-żoni trattati u l-ilmijiet tal-wiċċ biss jew flimkien mal-użu ta’ tekniki jew tagħmir biex jitnaqqas il-moviment tal-kurrent;

                                 —

                                 ħniex u makroorganiżmi tal-ħamrija oħrajn. Il-kundizzjonijiet tal-awtorizzazzjoni għandhom jinkludu miżuri għat-taffija tar-riskju, bħall-għażla tal-iktar taħlita xierqa ta’ numri u l-ħin ta’ meta ssir l-applikazzjoni, u jekk ikun meħtieġ, il-livell ta konċentrazzjoni tas-sustanza attiva;

                                 —

                                 għasafar (ir-riskju fit-tul). Skont ir-riżultati tal-evalwazzjoni tar-riskju għal użi speċifiċi, jistgħu jinħtieġu miżuri ta’ mitigazzjoni mmirati biex titnaqqas l-espożizzjoni;

                                 —

                                 l-operaturi, li jeħtiġilhom jilbsu lbies protettiv adegwat, partikolarment ingwanti, coveralls, buz tal-lastku u l-protezzjoni tal-wiċċ jew in-nuċċalijiet tas-sikurezza waqt it-taħlit, it-tagħbija, l-applikazzjoni u t-tindif tat-tagħmir, sakemm l-espożizzjoni għas-sustanza attiva ma jkunx adegwatament prekluż mid-disinn u l-kostruzzjoni tat-tagħmir innifsu, jew inkella bl-immuntar ta’ komponenti protettivi speċifiċi fuq l-istess tagħmir.

                           PARTI B
                     Għall-implimentazzjoni tal-prinċipji uniformi tal-Anness VI, għandhom jitqiesu l-konklużjonijiet tar-rapport ta’ reviżjoni dwar il-karbendażim, u partikolarment l-Appendiċijiet I u II tiegħu.
                     L-Istati Membri kkonċernati għandhom jitolbu li l-applikant jipprovdi dan li ġej lill-Kummissjoni

                                 —

                                 sa mhux aktar tard mill-1 ta’ Diċembru 2011, informazzjoni fir-rigward tar-rilevanza tossikoloġika u ekotossikoloġika tal-impurità AEF037197;

                                 —

                                 sa mhux aktar tard mill-1 ta’ Ġunju 2012, l-eżaminazzjoni tal-istudji inklużi fil-lista tal-abbozz tar-rapport ta’ rivalutazzjoni tas-16 ta’ Lulju 2009 (Volum 1, Livell 4, ‘Iktar informazzjoni’, pp. 155 – 157);

                                 —

                                 sa mhux aktar tard mill-1 ta’ Ġunju 2013, jagħti informazzjoni dwar id-destin u l-imġieba (ir-rotta tad-degradazzjoni erobika fil-ħamrija) u r-riskju fit-tul għall-għasafar.”

         (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport ta’ reviżjoni.


title: Direttiva 2008/10/KE tal-Parlament Ewropew u tal-Kunsill tal- 11 ta’ Marzu 2008 li temenda d-Direttiva 2004/39/KE dwar is-swieq fl-istrumenti finanzjarji, fir-rigward tas-setgħat ta’ implimentazzjoni konferiti lill-Kummissjoni

text:
               19.3.2008

               MT

               Il-Ġurnal Uffiċjali ta’ l-Unjoni Ewropea

               L 76/33

         DIRETTIVA 2008/10/KE TAL-PARLAMENT EWROPEW U TAL-KUNSILL
   tal-11 ta’ Marzu 2008
   li temenda d-Direttiva 2004/39/KE dwar is-swieq fl-istrumenti finanzjarji, fir-rigward tas-setgħat ta’ implimentazzjoni konferiti lill-Kummissjoni
   IL-PARLAMENT EWROPEW U L-KUNSILL TA’ L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b’mod partikulari l-Artikolu 47(2) tiegħu,
   Wara li kkunsidraw il-proposta tal-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Wara li kkunsidraw l-opinjoni tal-Bank Ċentrali Ewropew (2),
   Filwaqt li jaġixxu skond il-proċedura stipulata fl-Artikolu 251 tat-Trattat (3),
   Billi:

               (1)

               Id-Direttiva 2004/39/KE tal-Parlament Ewropew u tal-Kunsill (4) tipprovdi li ċerti miżuri għandhom jiġu adottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tas-setgħat ta’ implimentazzjoni konferiti lill-Kummissjoni (5).

               (2)

               Id-Deċiżjoni 1999/468/KE ġiet emendata bid-Deċiżjoni 2006/512/KE, li introduċiet il-proċedura regolatorja bi skrutinju għall-adozzjoni ta’ miżuri ta’ kamp ta’ applikazzjoni ġenerali u mfassla sabiex jemendaw elementi mhux essenzjali ta’ strument bażiku, adottati skond il-proċedura msemmija fl-Artikolu 251 tat-Trattat, inter alia billi jħassru xi wħud minn dawk l-elementi jew billi jissupplimentaw l-istrument b’elementi ġodda mhux essenzjali.

               (3)

               Skond id-dikjarazzjoni tal-Parlament Ewropew, tal-Kunsill u tal-Kummissjoni (6) dwar id-Deċiżjoni 2006/512/KE, sabiex il-proċedura regolatorja bi skrutinju tkun applikabbli għall-istrumenti adottati skond il-proċedura msemmija fl-Artikolu 251 tat-Trattat, li jkunu diġa’ fis-seħħ, dawk l-istrumenti għandhom jiġu aġġustati skond il-proċeduri applikabbli.

               (4)

               Il-Kummissjoni għandha tingħata s-setgħa sabiex tadotta l-miżuri neċessarji għall-implimentazzjoni tad-Direttiva 2004/39/KE sabiex jittieħed kont ta’, inter alia, l-iżviluppi tekniċi tas-swieq finanzjarji u sabiex tiġi żgurata l-applikazzjoni uniformi ta’ dik id-Direttiva. Dawk il-miżuri huma mfassla sabiex jadattaw definizzjonijiet jew jimmodifikaw il-kamp ta’ applikazzjoni ta’ l-eżenzjonijiet taħt dik id-Direttiva; sabiex jelaboraw jew jissupplimentaw id-dispożizzjonijiet ta’ dik id-Direttiva dwar rekwiżiti organizzattivi jew kondizzjonijet operattivi imposti fuq ditti ta’ investiment jew istituzzjonijiet ta’ kreditu; u sabiex iżidu speċifikazzjonijiet dettaljati dwar l-obbligi tat-trasparenza kemm ta’ qabel kif ukoll ta’ wara l-kummerċ imposti fuq il-varji postijiet tan-negozjati taħt dik id-Direttiva. Billi dawk il-miżuri huma ta’ kamp ta’ applikazzjoni ġenerali u mfassla sabiex jemendaw elementi mhux essenzjali tad-Direttiva 2004/39/KE, inter alia billi jissupplimentawha b’elementi ġodda mhux essenzjali, għandhom ikunu adottati skond il-proċedura regolatorja bi skrutinju prevista fl-Artikolu 5a tad-Deċiżjoni 1999/468/KE.

               (5)

               Id-Direttiva 2004/39/KE tistipula limitu ta’ żmien fir-rigward tas-setgħat ta’ implimentazzjoni konferiti lill-Kummissjoni. Fid-dikjarazzjoni tagħhom dwar id-Deċiżjoni 2006/512/KE, il-Parlament Ewropew, il-Kunsill u l-Kummissjoni ddikjaraw li d-Deċiżjoni 2006/512/KE tipprovdi soluzzjoni orizzontali u sodisfaċenti għax-xewqa tal-Parlament Ewropew li jiskrutinja l-implimentazzjoni ta’ strumenti adottati taħt il-proċedura tal-kodeċiżjoni u li, b’hekk, is-setgħat ta’ implimentazzjoni għandhom jingħataw lill-Kummissjoni mingħajr limitu ta’ żmien. Il-Parlament Ewropew u l-Kunsill iddikjaraw ukoll li ser jiżguraw li l-proposti mmirati li jħassru d-dispożizzjonijiet fl-atti li jistipulaw limitu ta’ żmien fuq id-delega ta’ setgħat ta’ implimentazzjoni lill-Kummissjoni jiġu adottati kemm jista’ jkun malajr. Konsegwentement għall-introduzzjoni tal-proċedura regolatorja bi skrutinju, id-dispożizzjoni li tistabbilixxi limitu ta’ żmien fid-Direttiva 2004/39/KE għandha titħassar.

               (6)

               Il-Kummissjoni għandha, b’intervalli regolari, tevalwa l-funzjonament tad-dispożizzjonijiet rigward is-setgħat ta’ implimentazzjoni konferiti lilha biex tippermetti lill-Parlament Ewropew u lill-Kunsill jiddeterminaw jekk il-limitu ta’ dawn is-setgħat u r-rekwiżiti proċedurali imposti fuq il-Kummissjoni humiex adegwati u jekk dawn jiżgurawx kemm l-effikaċja kif ukoll ir-responsabbiltà demokratika.

               (7)

               Id-Direttiva 2004/39/KE għandha għalhekk tiġi emendata kif meħtieġ.

               (8)

               Ladarba l-emendi lid-Direttiva 2004/39/KE permezz ta’ din id-Direttiva huma ta’ natura teknika u jikkonċernaw biss il-proċedura ta’ kumitat, dawn ma jeħtiġux traspożizzjoni fl-Istati Membri. Għaldaqstant, m’huwiex neċessarju li jiġu stabbiliti dispożizzjonijiet għal dan l-għan,

         ADOTTAW DIN ID-DIRETTIVA:
   Artikolu 1
   Emendi
   Id-Direttiva 2004/39/KE hija b’dan emendata kif ġej:

               (1)

               l-Artikolu 2(3) għandu jiġi emendat kif ġej:

                           (a)

                           il-kliem “, filwaqt li jaġixxu skond il-proċedura msemmija fl-Artikolu 64(2),” għandhom jitħassru;

                           (b)

                           is-sentenza li ġejja għandha tiżdied:
                           “Dawk il-miżuri, imfassla sabiex jemendaw l-elementi mhux essenzjali ta’ din id-Direttiva billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (2)

               l-Artikolu 4 għandu jiġi emendat kif ġej:

                           (a)

                           fil-punt (2) tal-paragrafu 1, il-kliem “,filwaqt li jaġixxu skond il-proċedura msemmija fl-Artikolu 64(2)” għandhom jitħassru;

                           (b)

                           il-paragrafu 2 għandu jiġi emendat kif ġej:

                                       (i)

                                       il-kliem “, filwaqt li jaġixxu skond il-proċedura msemmija fl-Artikolu 64(2),” għandhom jitħassru;

                                       (ii)

                                       is-subparagrafu li ġej għandu jiżdied:
                                       “Il-miżuri msemmija f’dan l-Artikolu, imfassla sabiex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (3)

               l-Artikolu 13(10) għandu jiġi emendat kif ġej:

                           (a)

                           il-kliem “, skond il-proċedura msemmija fl-Artikolu 64(2),” għandhom jitħassru;

                           (b)

                           is-sentenza li ġejja għandha tiżdied:
                           “Dawk il-miżuri, imfassla sabiex jemendaw l-elementi mhux essenzjali ta’ din id-Direttiva billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (4)

               Fit-tieni u t-tielet subparagrafi ta’ l-Artikolu 15(3), il-kliem “skond il-proċedura msemmija fl-Artikolu 64(2)” għandhom jiġu sostitwiti b’dan: “skond il-proċedura regolatorja msemmija fl-Artikolu 64(3),”;

               (5)

               l-Artikolu 18(3) għandu jiġi emendat kif ġej:

                           (a)

                           il-kliem “, skond il-proċedura msemmija fl-Artikolu 64(2),” għandhom jitħassru;

                           (b)

                           is-subparagrafu li ġej għandu jiżdied:
                           “Il-miżuri msemmija fl-ewwel subparagrafu, imfassla sabiex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (6)

               l-Artikolu 19(10) għandu jiġi emendat kif ġej:

                           (a)

                           il-kliem “, skond il-proċedura msemmija fl-Artikolu 64(2),” għandhom jitħassru;

                           (b)

                           is-subparagrafu li ġej għandu jiżdied:
                           “Il-miżuri msemmija fl-ewwel subparagrafu, imfassla sabiex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (7)

               l-Artikolu 21(6) għandu jiġi emendat kif ġej:

                           (a)

                           it-termini “, skond il-proċedura msemmija fl-Artikolu 64(2),” għandhom jitħassru;

                           (b)

                           is-subparagrafu li ġej għandu jiżdied:
                           “Il-miżuri msemmija fl-ewwel subparagrafu, imfassla sabiex jemendaw l-elementi mhux essenzjali ta’ din id-Direttiva billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (8)

               l-Artikolu 22(3) għandu jiġi emendat kif ġej:

                           (a)

                           il-kliem “, skond il-proċedura msemmija fl-Artikolu 64(2),” għandhom jitħassru;

                           (b)

                           is-subparagrafu li ġej għandu jiżdied:
                           “Il-miżuri msemmija fl-ewwel subparagrafu, imfassla sabiex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (9)

               l-Artikolu 24(5) għandu jiġi emendat kif ġej:

                           (a)

                           il-kliem “, skond il-proċedura msemmija fl-Artikolu 64(2),” għandhom jitħassru;

                           (b)

                           is-subparagrafu li ġej għandu jiżdied:
                           “Il-miżuri msemmija fl-ewwel u t-tieni subparagrafi, imfassla sabiex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (10)

               l-Artikolu 25(7) għandu jiġi emendat kif ġej:

                           (a)

                           il-kliem “, skond il-proċedura msemmija fl-Artikolu 64(2),” għandhom jitħassru;

                           (b)

                           is-sentenza li ġejja għandha tiżdied:
                           “Dawk il-miżuri, imfassla sabiex jemendaw l-elementi mhux essenzjali ta’ din id-Direttiva billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (11)

               l-Artikolu 27(7) għandu jiġi emendat kif ġej:

                           (a)

                           il-kliem “, skond il-proċedura msemmija fl-Artikolu 64(2),” għandhom jitħassru;

                           (b)

                           is-subparagrafu li ġej għandu jiżdied:
                           “Il-miżuri msemmija fl-ewwel u t-tieni subparagrafi, imfassla sabiex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (12)

               l-Artikolu 28(3) għandu jiġi emendat kif ġej:

                           (a)

                           il-kliem “, skond il-proċedura msemmija fl-Artikolu 64(2),” għandhom jitħassru;

                           (b)

                           is-subparagrafu li ġej għandu jiżdied:
                           “Il-miżuri msemmija fl-ewwel u t-tieni subparagrafi, imfassla sabiex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (13)

               l-Artikolu 29(3) għandu jiġi emendat kif ġej:

                           (a)

                           fl-ewwel subparagrafu l-kliem “, skond il-proċedura msemmija fl-Artikolu 64(2)” għandhom jitħassru;

                           (b)

                           is-subparagrafu li ġej għandu jiżdied:
                           “Il-miżuri msemmija fl-ewwel subparagrafu, imfassla sabiex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (14)

               l-Artikolu 30(3) għandu jiġi emendat kif ġej:

                           (a)

                           fl-ewwel subparagrafu t-termini “, skond il-proċedura msemmija fl-Artikolu 64(2)” għandhom jitħassru;

                           (b)

                           is-subparagrafu li ġej għandu jiżdied:
                           “Il-miżuri msemmija fl-ewwel subparagrafu, imfassla sabiex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (15)

               l-Artikolu 40(6) għandu jiġi emendat kif ġej:

                           (a)

                           il-kliem “, skond il-proċedura msemmija fl-Artikolu 64(2)” għandhom jitħassru;

                           (b)

                           is-subparagrafu li ġej għandu jiżdied:
                           “Il-miżuri msemmija fl-ewwel u t-tieni subparagrafi, imfassla sabiex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (16)

               l-Artikolu 44(3) għandu jiġi emendat kif ġej:

                           (a)

                           il-kliem “, skond il-proċedura msemmija fl-Artikolu 64(2)” għandhom jitħassru;

                           (b)

                           is-subparagrafu li ġej għandu jiżdied:
                           “Il-miżuri msemmija fl-ewwel u t-tieni subparagrafi, imfassla sabiex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (17)

               l-Artikolu 45(3) għandu jiġi emendat kif ġej:

                           (a)

                           il-kliem “, skond il-proċedura msemmija fl-Artikolu 64(2)” għandhom jitħassru;

                           (b)

                           is-subparagrafu li ġej għandu jiżdied:
                           “Il-miżuri msemmija fl-ewwel u t-tieni subparagrafi, imfassla sabiex jemendaw l-elementi mhux essenzjali ta’ din id-Direttiva, billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (18)

               l-Artikolu 56(5) għandu jiġi emendat kif ġej:

                           (a)

                           il-kliem “, skond il-proċedura msemmija fl-Artikolu 64(2),” għandhom jitħassru;

                           (b)

                           is-sentenza li ġejja għandha tiżdied:
                           “Dawk il-miżuri, imfassla sabiex jemendaw l-elementi mhux essenzjali ta’ din id-Direttiva billi jissupplimentawha, għandhom jiġu adottati skond il-proċedura regolatorja bi skrutinju msemmija fl-Artikolu 64(2).”;

               (19)

               fl-Artikolu 58(4), il-kliem “, skond il-proċedura msemmija fl-Artikolu 64(2),” għandhom jiġu sostitwiti b’dan: “skond il-proċedura regolatorja msemmija fl-Artikolu 64(3),”.

               (20)

               l-Artikolu 64 għandu jiġi emendat kif ġej:

                           (a)

                           il-paragrafu 2 għandu jiġi sostitwit b’dan li ġej:
                           “2.   Fejn issir referenza għal dan il-paragrafu, għandhom japplikaw l-Artikoli 5a(1) sa (4) u l-Artikolu 7 tad-Deċiżjoni 1999/468/KE, b’kont meħud tad-diżpożizzjonijiet ta’ l-Artikolu 8 tagħha.”;

                           (b)

                           il-paragrafu 3 għandu jiġi sostitwit b’dan li ġej:
                           “3.   Fejn issir referenza għal dan il-paragrafu, għandhom japplikaw l-Artikolu 5 u 7 tad-Deċiżjoni 1999/468/KE, b’kont meħud tad-diżpożizzjonijiet ta’ l-Artikolu 8 tagħha.”
                           Il-perijodu stabbilit fl-Artikolu 5(6) tad-Deċiżjoni 1999/468/KE għandu jkun ta’ tliet xhur.

                           (ċ)

                           il-paragrafu li ġej għandu jiżdied:
                           “4.   Sal-31 ta’ Diċembru 2010, u, wara din id-data, għall-inqas kull tliet snin, il-Kummissjoni għandha tirrivedi d-dispożizzjonijiet li jirrigwardaw is-setgħat tagħha ta’ implimentazzjoni u tippreżenta rapport lill-Parlament Ewropew u lill-Kunsill dwar il-funzjonament ta’ dawk is-setgħat. Dan ir-rapport għandu jeżamina, partikolarment, il-ħtieġa li l-Kummissjoni tipproponi emendi għal din id-Direttiva sabiex tiżgura l-ambitu xieraq tas-setgħat ta’ implimentazzjoni mogħtija lill-Kummissjoni. Il-konklużjoni dwar jekk hemmx il-ħtieġa ta’ emendament jew le għandha tiġi akkumpanjata minn dikjarazzjoni dettaljata tar-raġunijiet għal din il-konklużjoni. Jekk ikun meħtieġ, ir-rapport għandu jkun akkumpanjat minn proposta leġiżlattiva għall-emendament tad-dispożizzjonijiet li jagħtu setgħat ta’ implimentazzjoni lill-Kummissjoni.”.

         Artikolu 2
   Dħul fis-seħħ
   Din id-Direttiva għandha tidħol fis-seħħ fil-jum wara l-jum tal-pubblikazzjoni tagħha fil-Ġurnal Uffiċjali ta’ l-Unjoni Ewropea.
   Artikolu 3
   Indirizzati
   Din id-Direttiva hija indirizzata lill-Istati Membri.

      Magħmula fi Strasburgu, 11 ta’ Marzu 2008.

            Għall-Parlament Ewropew

            Il-President

         H.-G. PÖTTERING

            Għall-Kunsill

            Il-President

         J. LENARČIČ

      (1)  ĠU C 161, 13.7.2007, p. 45.

      (2)  ĠU C 39, 23.2.2007, p. 1.

      (3)  L-Opinjoni tal-Parlament Ewropew ta’ l-14 ta’ Novembru 2007 (għadha mhix ippubblikata fil-Ġurnal Uffiċjali) u d-Deċiżjoni tal-Kunsill tat-3 ta’ Marzu 2008.

      (4)  ĠU L 145, 30.4.2004, p. 1. Id-Direttiva kif emendata l-aħħar bid-Direttiva 2007/44/KE (ĠU L 247, 21.9.2007, p. 1).

      (5)  ĠU L 184, 17.7.1999, p. 23. Id-Deċiżjoni kif emendata bid-Deċiżjoni 2006/512/KE (ĠU L 200, 22.7.2006, p. 11).

      (6)  ĠU C 255, 21.10.2006, p. 1.